paragraph_text: Tvrtka ima vrlo dugačku tradiciju proizvodnje raznovrsnih proizvoda jer je nastala 1921. godine. Bila je prva tvornica za proizvodnju vagona i vlakova na čitavom jugoistoku Europe. Također mu je uspjelo, među prvima na svijetu, proizvesti most potpuno iz zavarenih konstrukcija (željeznički most u Zagrebu 1939. godine), pa stoga nije niti čudno da je upravo "Đuro Đaković" jedna od svega tri hrvatske tvrtke sposobne za izgradnju i najsloženijih mostovnih konstrukcija (Maslenički most), a jedina specijalizirana za mostove od čeličnih konstrukcija.